ജിജു അശോകന്റെ ഉറുമ്ബുകള് ഉറങ്ങാറില്ല ഇനി തമിഴിലേക്ക് ജിജു അശോകന്റെ സംവിധാനത്തില് 2015ല് പുറത്തിറങ്ങിയ ചിത്രമാണ് ഉറുമ്ബുകള് ഉറങ്ങാറില്ല. ചെമ്ബന് വിനോദ് വിനയ് ഫോര്ട്ട് എന്നിവര് കേന്ദ്രകഥാപാത്രങ്ങളായി എത്തിയ ചിത്രത്തിന് മികച്ച പ്രേക്ഷക നിരൂപക പ്രശംസയാണ് ലഭിച്ചത്. ഇപ്പോഴിതാ ഈ ചിത്രം തമിഴിലേക്ക് പുനര്നിര്മ്മിക്കുന്നുവെന്ന വിവരമാണ് പുറത്തുവരുന്നത്. സംവിധായകന് ജിജു അശോകന് തമിഴില് അരങ്ങേറ്റം കുറിക്കുന്ന ആദ്യ ചിത്രം കൂടിയാണിത്. കോമഡി ത്രില്ലര് ജോണറില്പ്പെട്ട ചിത്രത്തിന്റെ പ്രീ പ്രൊഡക്ഷന് വര്ക്കുകള് ആരംഭിച്ചു കഴിഞ്ഞു. ഗന്ധര്വ്വന് കോട്ടൈ, ആള്വാര് കുറിച്ചി,അളകാപുരം,അംബാസമുദ്രം എന്നിവടങ്ങളിലായി ഈ വര്ഷവാസനത്തോടെ സിനിമയുടെ ചിത്രീകരണം ആരംഭിക്കും. ഈ ചിത്രത്തിന്റെ അഭിനേതാക്കള്, ക്രൂ തുടങ്ങിയ വിവരങ്ങള് വരും ദിവസങ്ങളില് പുറത്തു വിടുമെന്ന് പ്രൊഡക്ഷന് ടീം അറിയിച്ചു. ദേവ് മോഹന് നായകനാകുന്ന പുള്ളി എന്ന മലയാള ചലച്ചിത്രം ആണ് ജിജു അശോകന്റേതായി റിലീസിന് തയ്യാറെടുക്കുന്ന ചിത്രം. എഎഎആര് പ്രൊഡക്ഷന്സിന്റെ ബാനറില് ലവന്, കുശന്, കമലം ഫിലിംസിന്റെ ബാനറില് ടി ബി രഘുനാഥന് എന്നിവര് സംയുക്തമായി നിര്മ്മിക്കുന്ന ചലച്ചിത്രം ആണിത്. റിലീസ് ചെയ്യാനിരിക്കുന്ന അദൃശ്യം, യൂകി എന്നീ ചിത്രങ്ങള്ക്ക് ശേഷം എഎഎആര് പ്രൊഡക്ഷന്സ് നിര്മ്മിക്കുന്ന മൂന്നാമത്തെ ചിത്രമാണിത്. ഉറുമ്ബുകള് ഉറങ്ങാറില്ല, പ്രേമസൂത്രം, പുള്ളി എന്നിവയാണ് കമലം ഫിലിംസിന്റെ മറ്റു ചിത്രങ്ങള്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona